26/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 29 de abril de 2016 pola que se somete a información pública a autorización, declaración de utilidade pública, proxecto sectorial e estudo impacto ambiental modificado parque eólico Pico Cedeira (IN661A 2011/24-1)

Resolución do 29 de abril de 2016 da Xefatura Territorial da Coruña, pola que se somete a información pública a solicitude de autorización administrativa previa, a declaración de utilidade pública, en concreto, e a necesidade de urxente ocupación que iso implica, a autorización administrativa de construción, o proxecto sectorial de incidencia supramunicipal e o estudo de impacto ambiental referidos ao modificado do proxecto do parque eólico Pico Cedeira nos concellos de Cerceda e A Laracha na provincia da Coruña (Expte. IN661A-2011/24-1) Mediante Resolución do 3 de agosto de 2012, a Xefatura Territorial da Coruña, someteu a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que iso implica, a aprobación do proxecto de execución, do proxecto sectorial de incidencia supramunicipal e do estudo de impacto ambiental do parque eólico Pico Cedeira, nos concellos de Cerceda e A Laracha, na provincia da Coruña (expediente IN661A 2011/24-1). A Dirección Xeral de Enerxía e Minas por resolución do 4 de febreiro de 2015 autorizou a modificación proposta pola empresa Sigenera, S. L. relacionada co proxecto do dito parque eólico e que conleva o cambio de posición de sete dos dezaseis aeroxeradores do parque. A modificación é necesaria para adaptarse aos requirimentos de AEMET e AESA, debido á existencia dun radar meteorolóxico e as señais radioeléctricas de axudas e radares, respectivamente. Así, en cumprimento do disposto na Lei 24/2013, do 26 de decembro, do sector eléctrico; no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, modificado pola Lei 6/2010, do 24 de marzo; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro, de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude presentada por Sigenera, S. L. para as instalacións que se describen a continuación: Solicitante: Sigenera, S. L. Domicilio social: Linares Rivas 1, baixo, 15005 A Coruña. Denominación do proxecto: modificado Parque Eólico Pico Cedeira. Concellos afectados: Cerceda e A Laracha (A Coruña) Potencia que se vai instalar: 48 MW. Orzamento total (execución material): 56.729.010 €. Localización (área de afección): Características técnicas das instalacións:  16 aeroxeradores de 3.000 kW de potencia nominal unitaria con xerador síncrono, montados sobre fuste tubular metálico, cunha altura ata a buxa de 84 m e un diámetro de rotor de 112 m.  16 centros de transformación de potencia unitaria 3.350 kVA, con relación de transformación de 0,69/30 kV, instalados no interior dos aeroxeradores coa súa correspondente aparamenta de seccionamento, manobra e protección.  Subestación transformadora híbrida tipo PASS 30/66 kV para evacuación da enerxía producida no parque eólico, composta polos correspondentes equipamentos de control, seccionamento, manobra, medida e protección, e os seguintes equipamentos principais:  Un parque intemperie formado por unha posición de liña composta de pararraios ZnO, un equipamento compacto illado SF6, transformadores de tensión para protección e medida, e unha posición de transformador de potencia composta dun transformador principal de potencia nominal 50/55 MVA ONAN/ONAF e unha relación de transformación 30/66 kV, resistencia de posta á terra, e un transformador de servizos auxiliares de potencia nominal 100 kVA e unha relación de transformación 30/0,4 kV.  Un edificio de control que inclúe celas normalizadas de distribución de priMARÍA: cela de protección de transformador de potencia, celas de liña de aeroxeradores e cela de medida, así como sistemas de control e protección.  Rede eléctrica soterrada a 30 kV, de interconexión entre os centros de transformación dos aeroxeradores e a subestación do parque eólico, composta por 4 circuítos con condutores tipo RHZ1-OL 18/30 kV de distintas seccións.  1 torre meteorolóxica de 84 m de altura, equipada con anemómetros, cataventos, medidores de temperatura e de presión e logger rexistrador. Obxecto da información pública: – A autorización administrativa previa, a autorización administrativa de construción, e a declaración de utilidade pública das instalacións. Esta declaración de utilidade pública levará implícita, de acordo co art.54 da Lei 54/1997, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións. – O estudo de impacto ambiental. – O proxecto sectorial de incidencia supramunicipal. Relación de propietarios, bens e dereitos afectados: A relación concreta e individualizada dos propietarios, bens e dereitos afectados figura no anexo que se insire en esta resolución. O que se fai público para o coñecemento xeral dos propietarios dos predios que figuran na relación anexa a esta resolución, así como das persoas que sendo titulares de dereitos reais ou intereses económicos sobre os bens afectados que fosen omitidos, para que poidan examinar o expediente, na Xefatura Territorial da Consellería de Economía, Emprego e Industria da Coruña, sita no Edificio Administrativo Monelos, rúa Vicente Ferrer, n.º 2, 2.º andar 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. Para os mesmos efectos, e no mesmo prazo de trinta días, poderá ser examinado o proxecto de execución, o proxecto sectorial de incidencia supramunicipal e o estudo de impacto ambiental correspondente nos concellos de Cerceda e A Laracha, así como o estudo de impacto ambiental na Xefatura Territorial da Consellería de Medio Ambiente, e Ordenación do Territorio da Coruña. Esta declaración de utilidade pública levará implícita, de acordo co art.56 da Lei 24/2013, a necesidade da urxente ocupación para os efectos da expropiación forzosa dos bens e dereitos afectados necesarios para o establecemento destas instalacións Igualmente, e coma consecuencia desta modificación, as fincas indicadas no anexo 2 a esta resolución e que foron incluidas na información pública derivada da Resolución do 25 de xuño de 2012 resultan agora desafectadas, polo que as persoas titulares desas fincas serán debidamente notificadas da dita desafección. A Coruña, 29 de abril de 2016. O xefe territorial da Coruña Lifen Chiza Konate ANEXO 1 Relación de afeccións do modificado do Parque Eólico Pico Cedeira Zapata, Plat. (plataforma), torre anemométrica: superficie de expropiación de pleno dominio dos terreos afectados polas zapatas e plataformas dos aeroxeradores e para a torre anemométrica, así como os noiros e terrapléns que se necesitan para a súa construción. Set. (subestación): superficie de expropiación de pleno dominio dos terreos afectados para a instalación da subestación transformadora e o edificio de control. Voo: servidume de voo dos aeroxeradores, afecta á zona comprendida dentro do diámetro de cada un dos aeroxeradores. Zanxa: servidume de paso da liña subterránea de media tensión. Vial: servidume de paso dos camiños polos que circularán persoas, vehículos e maquinaría durante a construción do parque, así como durante a etapa do seu mantemento. Prot. eólica: superficie de protección eólica. Terreo protexido desde o punto de vista eólico para permitir a libre circulación do vento nas proximidades do aeroxerador. ANEXO 2 Relación de desafeccións do Parque Eólico Pico Cedeira